L 89/56 Euroopa Liidu Teataja 28.3.2006 EUROOPA KESKPANK EUROOPA KESKPANGA OTSUS, 13. märts 2006, millega muudetakse otsust EKP/2002/11 Euroopa Keskpanga raamatupidamise aastaaruannete kohta (EKP/2006/3) (2006/248/EÜ) EUROOPA KESKPANGA NÕUKOGU, võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 26.2, ning arvestades järgmist: läbipaistvuse suurendamiseks tuleb Euroopa Keskpanga (EKP) raamatupidamises selgemini esitada EKP pensionikorraldus. Vastava kirje tegemiseks EKP bilansi kohustustes real 12 “Muud kohustused” tuleb muuta 5. detsembri 2002. aasta otsuse EKP/2002/11 (Euroopa Keskpanga raamatupidamise aastaaruannete kohta) (!) II lisa, ON VASTU VÕTNUD JÄRGMISE OTSUSE: Artikkel 1 Muudatused Otsuse EKP/2002/11 II lisa muudetakse vastavalt käesoleva otsuse lisale. Artikkel 2 Jõustumine Käesolev otsus jõustub selle vastuvõtmise päeval. Frankfurt Maini ääres, 13. märts 2006 EKP president Jean-Claude TRICHET (1) ELT L 58, 3.3.2003, lk 38. Otsust on muudetud otsusega EKP/2005/12 (ELT L 311, 26.11.2005, lk 43).